cyanic-selkie/wikianc huggingface dataset:
ყაფლანისხევის ნამოსახლარი
ყაფლანისხევის ნამოსახლარი — მრავალფენიანი ნასოფლარი აღმოსავლეთ საქართველოში, ახლანდელი გორის მუნიციპალიტეტის ტერიტორიაზე, უფლისციხის დასავლეთით, ამავე სახელწოდების ხევის ორივე მხარეს, მდინარე მტკვრის ნაპირას. არქეოლოგიური შესწავლა დაიწყო 1958 წელს (დავით ხახუტაიშვილი). დასახლება არსებობდა ძველი წელთაღრიცხვის III საუკუნიდან ახალი წელთაღრიცხვის III საუკუნემდე. აღმოჩნდა სხვადასხვა დროის სამაროვნები. ნაპოვნია ფალაურწარწერიანი სასანური ხანის თიხის ბულა და ახალი წელთაღრიცხვის პირველი საუკუნეების ფოლადის სახნისი. აღსანიშნავია კევრზე დასაფლავების შემთხვევა.
ყაფლანისხევის ნამოსახლარი წარმოადგენდა ანტიკური ხანის უფლისციხის სასოფლო-სამეურნეო გარეუბნის ერთ-ერთ დაბას, რომლის მცხოვრებლები მისდევდნენ სოფლის მეურნეობასა და ხელოსნობას.
აკრძალვა (მაგრიტი)
აკრძალვა ან ედუარდ ჯეიმზის პორტრეტი (La reproduction interdite) 一 ბელგიელი სიურრეალისტი მხატვრის, რენე მაგრიტის ნახატი. დღესდღეობით ის როტერდამის ადგილობრივ მუზეუმშია განთავსებული.
ნახატის დამკვეთი მაგრიტის მფარველი და პოეტი მეგობარი, ედუარდ ჯეიმზია და აღქმულია, როგორც ამ უკანასკნელის პორტრეტი, რომელზეც უშუალოდ სახე არ არის გამოსახული. ნახატი ერთ-ერთი იმ ნამუშევართაგანია, რომელიც მაგრიტმა ჯეიმზის ლონდონის სამეჯლისო დარბაზისთვის შექმნა. დანარჩენი ორი იყო წითელი მოდელი (1937) და გადადებული დრო (1938).
ნახატზე სარკის წინ მდგარი მამაკაცია გამოსახული. საბჯენზე დადებული წიგნის ანარეკლი სარკეში სწორად აისახება, რასაც ვერ ვიტყვით თავად მამაკაცის შესახებ 一 სარკეში არსებული ადამიანის გამოსახულება ანარეკლში ერთგვარად პირდაპირაა „გადატანილი“.
კავშირი სხვა ნაშრომებთან
მარცხნივ|მინი|სიამოვნების პრინციპები (1937) დაკვირვების შედეგად შესამჩნევი ხდება, რომ საბჯენზე მეცხრამეტე საუკუნის ამერიკელი მწერლის, გოთიკური ლიტერატურის გამორჩეული ფიგურის, ედგარ ალან პოს ერთადერთი დასრულებული, 1838 წლის რომანის 一 ნანტაკეტელი არტურ გორდონ პიმის ნაამბობი 一 ასლი დევს. პო მაგრიტის ერთ-ერთ ყველაზე საყვარელ ავტორს წარმოადგენდა და ხშირად ქმნიდა ისეთ ნამუშევრებს, რომელთაც რაიმე აკავშირებდათ ამერიკელი მწერლის შემოქმედებასთან. მაგალითისთვის, მაგრიტის 1938 წლის ნახატი, სახელად არნემის საკუთრება, წარმოადგენს მინიშნებას ედგარ პოს ამავე სახელწოდების მქონე 1847 წლის მოთხრობაზე.
მაგრიტმა ედუარდ ჯეიმზს კიდევ ერთი ნახატი მიუძღვნა 一 სიამოვნების პრინციპები (1937) 一, სადაც იგი, ამჯერად, მაგიდასთან მჯდომარე, წინა რაკურსიდანაა გამოსახული, თუმცა მისი სახე კაშკაშა სინათლითაა დაფარული.
ნახატმა დიდი გალვენა იქონია ბრიტანელი მუსიკოსის, როჯერ დოლტრის მიერ 1977 წელს გამოქვეყნებული ალბომის 一 One of the Boys (1977) 一 დიზაინზე.
პერ პეტერსონის 2003 წლის რომანში 一 ჩვენი მოპარული ცხენები 一 მთავარი გმირი მიუთითებს აღნიშნულ ნახატზე ცუდი სიზმრის ნახვის შემდეგ და დასძენს: „მე მივხვდი, რომ ყველაზე მეტად მაგრიტის ნახატზე გამოსახული კაცის მეშინოდა, იმ კაცის, რომელიც უკნიდან საკუთარ თავს უყურებდა“.
ნახატზე სხვადასხვა სახის პარალელებს ვაწყდებით ისეთ ფილმეში, როგორებიცაა: დევიდ კოეპის „საიდუმლო ფანჯარა“, რიჩარდ აოადის „ორეული“ და ჯორდან პილის „ჩვენ“.
სქოლიო
კატეგორია:რენე მაგრიტის ნახატები კატეგორია:სიურრეალისტური ნაწარმოებები კატეგორია:1937 წლის ნახატები
პოლიგინია
პოლიგინია (მომდინარეობს ძველი ბერძნული სიტყვიდან - πολυγυνία, πολύ- პოლი- "მრავალი", და γυνή გინე "ქალი" ან "ცოლი" ) — ქორწინების ფორმა, ანუ პოლიგამიის ერთ–ერთი გამოვლინება, რომლის დროსაც ერთ მამაკაცს აქვს უფლება დაქორწინდეს ერთსა და იმავე დროს რამდენიმე ქალზე. მსოფლიოს ბევრ რეგიონში პოლიგინია უფრო მეტადაა გავრცელებული, ვიდრე პოლიანდრია და მონოგამია.
ბევრი პოლიგინიის ტიპის ოჯახი მოწყობილია ძლიერად გამოხატული იერარქიისა და ცოლებს შორის დაპირისპირების ფონზე. ჩვეულებრივ პირველ ცოლებს გააჩნიათ უფრო მაღალი სტატუსი, ვიდრე მათ მომდევნოებს. ამასთან პოლიგინია ხშირად არის გამოხატულება ასაკობრივი და სქესობრივი, სოციალური ფენების იერარქიული მოწყობისა: ბევრ პოლიგინიურ საზოგადოებებში ხშირად ასაკოვანი მამაკაცები ძალიან ახალგაზრდა გოგონებზე ქორწინდებიან, ხოლო ახალგაზრდა მამაკაცები ან დიდხანს რჩებიან დაუოჯახებელნი, ანაც ცოლად ირთავენ ასაკოვან ქვრივ ქალებს.
პოლიგინიის გამოვლინება ხშირად პირდაპირ კავშირშია პოლიტიკურ და ეკონომიურ სისტემებთან, სადაც ადამიანია მთავარი რესურსი და არა მიწა ან სხვა რაიმე ქონება.
გავრცელება
პოლიგინია გავრცელებულია აფრიკის საკმაოდ დიდ ნაწილში, ისლამურ ახლო აღმოსავლეთში, შუა აღმოსავლეთში, ჩინეთში, ინდონეზიაში, მელანეზიასა და პოლინეზიაში, ასევე ინდიელების სხვადასხვა ტომებში ჩრდილო და სამხრეთ ამერიკაში, ისტორიულ მორმონებთან იუტის შტატში (დღემდე შემორჩენილ ზოგიერთ მორმონულ ეკლესიის დანაყოფებში). იგი იყო ნაწილი ძველი რელიგიებისა, როგორიცაა: იუდაიზმი, ხოლო დღემდე არსებობს ისლამში. ნორმანებსა და ვიკინგებთან შესაძლებლობა მეორე ქალის ცოლად შერთვისა მათი გაქრისტიანების შემთხვევაში, გარკვეული დროის განმავლობაში ეკლესიის მხრიდან შეწყალებულ იყო. მარტინ ლუთერმა ასევე ბიბლიის საფუძველზე დააქორწინა ჰესენის ლანდგრაფი ფილიპ პირველი ორ ქალზე, მაგრამ ეს უფლება მხოლოდ და მხოლოდ მმართველ წრეებზე შეიზღუდა. 1534 წელს მიუნსტერის ერთ–ერთ პროვინციაში ქალთა გადაჭარბებული რაოდენობის გამო შემოღებულ იქნა საზოგადო პოლიგინია.
საზოგადო პოლიგინია
საზოგადო პოლიგინიაზე ლაპარაკია მაშინ, როცა კონკრეტული საზოგადოების ყოველ წევრ მამაკაცს აქვს საშუალება დაქორწინდეს ერთდროულად რამდენიმე ქალზე და ამას ახორციელებს კიდეც. საზოგადო პოლიგინია გავრცელებულია უფრო მეტად ეგალიტარულად (ყველა ფენის წარმომადგენელ მამაკაცს აქვს თანასწორი უფლება) ორგანიზებულ საზოგადოებებში.
შეზღუდული პოლიგინია
შეზღუდულ პოლიგინიაზე ლაპარაკია მაშინ, როდესაც მამაკაცთა მხოლოდ მცირე ფენას აქვს მრავალცოლიანობის უფლება. შეზღუდული პოლიგინია ხშირია ტენდენციურად უფრო ძლიერ სტრატიფიცირებულ (საზოგადოების ქვედა ფენის წარმომადგენელ მამაკაცებს წართმეული აქვთ რიგი უფლებებისა, რითაც ზედა ფენის პრივილეგირებული მამაკაცები სარგებლობენ) საზოგადოებებში.
RCA Records
RCA Records — კომპანია Sony Music Entertainment-ის ერთ-ერთი ლეიბლი. დაარსდა 1901 წელს. მასში გაერთიანებულია სამი ლეიბლი — RCA Records (როკ-მუსიკა, პოპ-მუსიკა, ქანთრი), RCA Victor (ბროდვეის მიუზიკლები, ბლუზი, მსოფლიოს ხალხთა მუსიკა, ჯაზი და RCA Red Seal (კლასიკური მუსიკა).
პოლიგინია
შეზღუდული პოლიგინია
ზოგიერთ საზოგადოებაში, სადაც შეზღუდული პოლიგინია მეფობს, ანუ იქ, სადაც მხოლოდ მეთაურებს აქვთ უფლება დაქორწინდნენ ერთდროულად რამდენიმე ქალზე, მაგალითად ტრობრიანდის კუნძულებზე, პოლიგინია სტატუსის სიმბოლოა, რომელიც კიდევ ერთხელ უსვამს ხაზს მეთურის ძალაუფლებას. პოლიგინიის წყალობით მას შეუძლია ჰყავდეს მეტი შვილები და შესაბამისად მეტი ნათესაობა, რომელსაც იგი სტრატეგიულად გამოიყენებს. ამის საფუძველზე მას აქვს უფრო მყარი ეკონომიური დასაყრდენი და შეუძლია გარკვეულწილად არა მარტო საკუთარი ცოლების, არამედ მათი ძმების გაკონტროლებაც.
RCA Records
რესურსები ინტერნეტში
კატეგორია:მუსიკალური ლეიბლები
პოლიგინია
პოლიგინია კორეზიდენციითა და მის გარეშე
როდესაც ცოლები ერთდ ცხოვრობენ, ამას კორეზიდენციულ პოლიგინიას ეძახიან. პოლიგინია ცალ–ცალკე რეზიდენციით იშვიათი გამოვლინებაა.
ბობნევის იოანე ნათლისმცემლის ეკლესია
300px|მინი|ბობნევის იოანე ნათლისმცემლის ეკლესია
ეკლესია დარბაზულია (7,9 X 5,8 მ), ნაგებია ნატეხი ქვით. შესასვლელი სამხრეთითაა. ნახევარწრიულ აფსიდის სარკმლის ორივე მხარეს თითო ნიშია. სარკმლის ქვეშ დგას სატრაპეზო ქვა. დარბაზი გადახურულია ცილინდრული კამარით.
ეკლესია შიგნიდან მოხატულია. კამარის ცენტრში ექვსფრთედებსა და წინასწარმეტყველთა შორის გამოსახულია ქრისტე-პანტოკრატორი. საკურთხევლის მოხატულობა დაყოფილია სამ რეგისტრად. პირველ რეგისტრში გამოსახულია ვედრება, მეორე რეგისტრში - მოციქულთა ზიარება, მესამე რეგისტრში - ეკლესიის მამანი. სარკმლის ქვემოთ მაცხოვრის წელზედა გამოსახულებაა. მხატვრობა დასრულებულია ორნამენტული ზოლით (დაშვებული ფარდა). დარბაზის მოხატულობა ოთხ რეგისტრად იყოფა. სამხრეთ კედელზე, პირველ რეგისტრში, აღმოსავლეთიდან დასავლეთისაკენ, გამოსახულია ლაზარეს აღდგინება, იერუსალიმს შესვლა, ჯვარცმა; მეორე რეგისტრში - მაცხოვრის გამოცხადება მარიამის წინაშე, მიძინება, ფერისცვალება; მესამე რეგისტრში მარტვილთა ბიუსტებია მედალიონებში; მეოთხე რეგისტრში გამოსახულია სამნი ჭაბუკნი სახმილსა შინა, მოსე სინას მთაზე. კედლის დასავლეთ მონაკვეთში იოსებ თბილელის გამოსახულებაა (აქვეა ეკლესიის მოხატვის თარიღისა და ქტიტორის ვინაობის შემცველი წარწერის ფრაგმენტები). კარის აღმოსავლეთ წირთხლზე მთავარანგელოზის ფიგურაა. დასავლეთ კედელზე, პირველ რეგისტრში, გამოსახულია ხარება, მეორეში წმ. დედანი, მათ შორის, ცენტრში კონსტანტინე და ელენეა ჯვრით ხელში. მომდევნო ორი რეგისტრი დათმობილი აქვს ცალკეულ წმინდანთა გამოსახულებებს. ამავე კედლის სარკმლის ჩრდილოეთ წირთხლზე გამოსახულია წმ. კოზმა. ჩრდილოეთ კედელზე, აღმოსავლეთიდან დასავლეთისკენ: პირველ რეგისტრში – სულიწმინდის მოფენა, ამაღლება, ჯოჯოხეთის წარმოტყვევნა; მეორე რეგისტრში ნათლისღება, შობა, მირქმა; მესამე რეგისტრში – იოანე ნათლისმცემელი, იოანე ნათლისმცემლის თავის კვეთა, წმინდანთა ბიუსტები მედალიონებში; მეოთხე რეგისტრში - 40 სებასტიელი მოწამე და ცალკეულ წმინდანთა გამოსახულებები. დარბაზის მთელ სიგრძეზე მხატვრობას დაუყვება ორნამენტული ზოლი (ფარდა). წმინდანებს ახლავს დაზიანებული წარწერები ქართულ და ბერძნულ ენებზე. შენობის ორფერდა სახურავი გადახურულია კრამიტით.
სქოლიო
კატეგორია:გორის მუნიციპალიტეტის ტაძრები კატეგორია:ეროვნული მნიშვნელობის კატეგორიის კულტურის უძრავი ძეგლები
Dawn (კოსმოსური ხომალდი)
thumb|300px|„Dawn“ მხატვრის წარმოდგენით Dawn (Dawn Mission) — 2007 წლის 27 სექტემბერს გაშვებული NASA-ს კოსმოსური ზონდი, რომლის მისია ასტეროიდების სარტყლის ორი ყველაზე მასიური წევრის გამოკვლევა იყო: ასტეროიდი ვესტასა და ჯუჯა პლანეტა ცერერასი. Dawn-მა ვესტას 2011 წელს მიაღწია, ხოლო 2012 წლის სექტემბერში ციური სხეულის ორბიტაზე მუშაობა დაასრულა. ზონდმა ცერერას 2015 წელს მიაღწია.
Dawn-ი პირველი კოსმოსური ხომალდია, რომელიც დედამიწისა და მთვარის გარდა ორი პლანეტარული სხეულის ორბიტაზე მოხვდა და ასევე პირველი, რომელიც ცერერას ეწვია.
სქოლიო
კატეგორია:პროგრამა Discovery კატეგორია:კოსმოსური ზონდები
Cataglyphis albicans kairuanus
Cataglyphis albicans kairuanus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cataglyphis-ის გვარიდან.
სქოლიო
კატეგორია:Cataglyphis
Cataglyphis albicans kairuanus
Dolichoderus spurius
Dolichoderus spurius — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dolichoderus-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
მონ-დე-მარსანი
მონ-დე-მარსანი (Mont-de-Marsan) — ქალაქი და კომუნა სამხრეთ-დასავლეთ საფრანგეთში, აკვიტანიის რეგიონში. დეპარტამენტ ლანდის ადმინისტრაციული ცენტრი. ქალაქის მოსახლეობა 2009 წლის აღწერით — 30 418 ადამიანი, ფართობი — 36,88 კმ². ქალაქში არის რაგბის გუნდი, რომელიც საფრანგეთის რაგბის ჩემპიონატის II დივიზიონში თამაშობს.
რესურსები ინტერნეტში
კატეგორია:საფრანგეთის ქალაქები კატეგორია:საფრანგეთის კომუნები
ყაფლანისხევის სამლოცველო
ყაფლანისხევის სამლოცველო — ორფენიანი წარმართული ტაძარი უფლისციხის დასავლეთით, ამავე სახელწოდების ხევის მარჯვენა მხარეს, ავსარეკლების ბორცვზე. გათხარეს 1957-1962 წწ. (დავით ხახუტაშვილი). ძირითადად შემორჩენილი იყო გვიანდელი ბრინჯაოს ადრინდელი საფეხურის სამლოცველოს  ნანგრევები, რომელსაც II ათასწლეულის დასასრულამდე უარსებია. ტაძარი სამიწათმოქმედო თემებს ეკუთვნოდა და ნაყოფიერების ღვთაებისა და მისდამი დაქვემდებარებული კულტებისათვის აუგიათ. კომპლექსი შეიცავს 4 ძირითად სათავსს, ბეღელსა და ბოსელს. დიდი მნიშვნელობა აქვს გვიანდელი ბრინჯაოსა და ადრინდელი რკინის ხანის ქართული წარმართული პანთეონისა და ქართველური ტომების სამეურნეო ყოფის შესასწავლად.
ლიტერატურა
კატეგორია:გორის მუნიციპალიტეტის არქეოლოგიური ძეგლები
იოანე შავთელი
იოანე შავთელი, აბდულ-მესსია შავთელი (დ. 1150 — გ. 1215) — XII-XIII საუკუნეების ქართველი პოეტი, სასულიერო მოღვაწე, როგორც ზედწოდებიდან ჩანს, წარმოშობით სოფ. შავთიდან ყოფილა.
მას მიეწერება ძველი ქართული ლიტერატურის კლასიკური ეპოქის ძეგლი „აბდულმესიანი“. „ქართლის ცხოვრების“, ცნობით, იოანე შავთელი იყო „ფილოსოფოსი დარიტორი, ლექსთა გამომთქმელი და მოღუაწებათა შინა განთქმული“. იგი თამარ მეფის თანამედროვე და სანდო პირი ყოფილა. მემატიანეთა ცნობით, თამარს ახლდა ვარძიასა და ოძრხეში, ბასიანის ბრძოლის (1203) დროს, აქვე შეუთხზავს „გალობანი ვარძიისა ღმრთისმშობლისანი“. მასვე მიეწერება სასულიერო ხასიათის სხვა თხზულებებიც. იოანე შავთელი სასულიერო პირი ჩანს, რაზეც მიუთითებს მის თხზულებებში გამოვლენილი ღრმა საღვთისმეტყველო განათლება. ზოგ წყაროში მოხსენებულია „ნეტარად“, „წმინდანად“. „აბდულმესიანში“ იგი თავის თავს „მწირსა“ და „მსხმებს“ უწოდებს.
შოთა რუსთაველს მოხსენიებული ჰყავს „ვეფხისტყაოსანში“:
რესურსები ინტერნეტში
კატეგორია:ქართველი პოეტები კატეგორია:ქართველი საეკლესიო მოღვაწეები
NGC 483
NGC 483 — გალაქტიკა თევზების თანავარსკვლავედში. აღმოჩენის თარიღია 1827 წლის 11 ნოემბერი. ეს ობიექტი შედის ახალ საერთო კატალოგში.
რიგოიტია
რიგოიტია (Rigoitia, Errigoiti) — ქალაქი და მუნიციპალიტეტი ესპანეთში, შედის ბასკეთის ავტონომიური გაერთიანების ბისკაიის პროვინციის ბუსტურიალდეა-ურდაიბაის კომარკის შემადგენლობაში. ფართობი — 16,42 კმ². მოსახლეობა — 486 კაცი (2020 წ.).
NGC 483
რესურსები ინტერნეტში
კატეგორია:გალაქტიკები კატეგორია:თევზების თანავარსკვლავედი
რიგოიტია
სქოლიო
კატეგორია:ბისკაიის მუნიციპალიტეტები კატეგორია:ბისკაიის ქალაქები
შოთა რუსთაველის მწვერვალი
შოთა რუსთაველის მწვერვალი — მწვერვალი საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს სვანეთის კავკასიონის მთავარ ქედზე — ბეზენგის კედელზე, მწვერვალ შხარის დასავლეთით. სიმაღლე 4960 მ. აგებულია პალეოზოური გრანიტოიდებითა და გნაისებით. დამახასიათებელია ნივალური ლანდშაფტი. საბჭოთა პერიოდში პირველად მწვერვალზე სამხრეთი მხრიდან ავიდნენ (1937) ქართველი ალპინისტები ალექსანდრე გვალია და რამინ კვიციანი და მას შოთა რუსთაველის სახელი უწოდეს. 1938 წელს იმავე მარშრუტით პიკზე ავიდნენ გაბრიელ ხერგიანი, ალექსანდრე გვალია, ბექნუ ხერგიანი და ჭიჭიკო ჩართოლანი.
სქოლიო
კატეგორია:სამეგრელო-ზემო სვანეთის მხარის მთები კატეგორია:სვანეთის კავკასიონის მთები
აღმოსავლეთი აზერბაიჯანის ოსტანი
აღმოსავლეთი აზერბაიჯანის ოსტანი — ირანის 31 ოსტანიდან ერთ-ერთი. ესაზღვრება ირანის 3 ოსტანი: არდებილი, დასავლეთი აზერბაიჯანი, ზენჯანი და აგრეთვე აზერბაიჯანი და სომხეთი. ადმინისტრაციული ცენტრია ქალაქი თავრიზი.
აღმოსავლეთი აზერბაიჯანის ოსტანში ყველაზე გავრცელებული ენაა აზერბაიჯანული და სპარსული.
რესურსები ინტერნეტში
კატეგორია:ირანის ოსტანები
Cataglyphis albicans franchettii
Cataglyphis albicans franchettii — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cataglyphis-ის გვარიდან.
სქოლიო
კატეგორია:Cataglyphis
Cataglyphis albicans franchettii
სპირიდონ ჯავახიშვილი
სპირიდონ ჯავახიშვილი (დ. 1768 წელს — გ. 25 ივლისი, 1815, რესპუბლიკა ვაიმარი, გერმანია) — სამხედრო პირი, რუსეთის არმიის გენერალ-მაიორი.
ბიოგრაფია
სპირიდონ ჯავახიშვილი დაიბადა 1768 წელს. 1812 წლის სამამულო ომის დაწყებისას პავლოგრადის ჰუსართა პოლკს მეთაურობდა. თავი ისახელა 1812 წლის 31 ივლისის გოროდეჩნის ბრძოლაში, რისთვისაც გადაეცა ოქროს ხმალი წარწერით "მამაცობისათვის". 1812 წელს 8 ოქტომბერს მონაწილეობდა ნაპოლეონის არმიის ლიტვის კორპუსის განადგურებაში. განსაკუთრებული სიმამაცე გამოიჩინა 14-17 ნოემბერს გამართულ ბრძოლებში, რომელთა მიზანი იყო ნაპოლეონის არმიის განადგურება, ვიდრე იგი ბერეზინას გადალახავდა. ჯავახიშვილი მონაწილეობდა 1813-1814 წლის რუსეთის არმიის საზღვარგარეთ ლაშქრობებში. იგი 1813 გახდა რუსეთის არმიის გენერალ-მაიორი.
რესურსები ინტერნეტში
კატეგორია:გენერალ-მაიორები კატეგორია:დაბადებული 1768 კატეგორია:გარდაცვლილი 1815 კატეგორია:გარდაცვლილი 25 ივლისი
Dolichoderus sulcaticeps
Dolichoderus sulcaticeps — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dolichoderus-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
კევის ეკლესია
კევის ეკლესია — ეკლესია გორის მუნიციპალიტეტის სოფელ ბობნევის განაპირას, აღმოსავლეთით. თარიღდება გვიანდელი ფეოდალური ხანით.
ეკლესია დარბაზულია (9,8 X 8 მ), ნაგებია რიყის ქვით. კუთხეები, სარკმლის საპირეები, პილასტრები, სატრიუმფო თაღი, დასავლეთის შესასვლელის გარე თაღი შირიმის ქვისაა. ეკლესიას ორი შესასვლელი აქვს. სამხრეთის შესასვლელი შიგნიდან თაღოვანია, გარედან გადახურულია მძლავრი არქიტრავით. დასავლეთის შესასვლელი შიგნიდან სწორკუთხოვანია, გარედან — თაღოვანი. ნახევარწრიული აფსიდის თაღოვანი სარკმლის ქვემოთ, კედელთან, მიდგმულია ქვით ნაწყობი სატრაპეზო. აფსიდის ორივე მხარეს, კედლის სისქეში, მოწყობილია მცირე ზომის სწორკუთხა სამკვეთლო და სადიაკვნე. ორივე სათავსის შესასვლელების თავზე ქვის ფილებით გადახურული თითო სწორკუთხა ნიშია. სადიაკვნეს აღმოსავლეთით მცირე სარკმელი აქვს. ეკლესიის დასავლეთ და სამხრეთ კედლებშიც თითო სარკმელია. დარბაზის გრძივ კედლებზე ორი წყვილი პილასტრია. შენობას სამხრეთ კედლის აღმოსავლეთ ნაწილში ეკვრის მინაშენი, რომელსაც აღმოსავლეთით მცირე ზომის სარკმელი აქვს, დასავლეთით — შესასვლელი.
ლიტერატურა
კატეგორია:გორის მუნიციპალიტეტის ტაძრები
სამატიის წმინდა გიორგის ეკლესია
სამატიის წმინდა გიორგის ეკლესია (Սամաթիոյ Սուրբ Գէորգ Եկեղեցի) — სომხური ეკლესია სტამბოლში, თურქეთი. ნაგებობა აშენდა 1866-1887 წლებში და აღმართულია მეთერთმეტე საუკუნეში აშენებული წმინდა მარიამ პერიბლეპტოსის სახელობის ბიზანტიური ეკლესიისა და მონასტრის ადგილზე. წმინდა მარიამ პერიბლეპტოსადმი მიძღვნილი ეკლესია იყო ერთ-ერთი ყველაზე მნიშვნელოვანი ბერძნული მართლმადიდებლური მონასტერი კონსტანტინოპოლში.
1453 წელს ოსმალების მიერ ქალაქის დაპყრობის შემდეგ ეკლესია გადაეცა სტამბოლში მცხოვრებ სომხურ თემს.
ლოკაცია
ეკლესია მდებარეობს სტამბოლში, ფატიჰის რაიონში, კოჩამუსტაფაფაშას (ისტორიულად სამატია) მეზობლად. ის მდებარეობს გალავნით შემოსაზღვრულ ქალაქში, მარმარილოს ზღვასთან ახლოს. შენობა გარშემო შემოსაზღრულია მაღალი კედლით.
ბიზანტიური პერიოდი
მეხუთე საუკუნეში ამ ადგილას იდგა ჰაგიოს სტეფანოზის სახელობის ეკლესია. ეს ეკლესია მდებარეობდა ჰელენანაის სასახლესთან ახლოს. აქ ასევე იყო წყარო, რომლის სახელწოდებინადაც მომდინარეობს ეკლესიის თურქული სახელწოდება („წყლის მონასტერი“).
ამ ადგილთან ახლოს პატარა პლატოზე, ბიზანტიის იმპერატორმა რომანოზ III არგიროსმა დააარსა დიდი მონასტერი მიძღვნილი ღვთისმშობლის პერიბლეპტისადმი, სირიაში იმპერატორის უიღბლო ლაშქრობის შემდეგ. იმპერატორმა დიდი თანხა დახარჯა შენობის ასაშენებლად და ამის გამო ის მკაცრად გააკრიტიკეს. რომანოზი აქ დაკრძალეს 1034 წელს. იმპერატორმა ნიკიფორე III ბოტანეიატემ კომპლექსი 1080 წელს შეაკეთა. მისი გადადგომის შემდეგ ნიკიფორე ბერად აღკვეცა ეკლესიაში და სიკდვილის შემდეგ ის აქვე დაკრძალეს.
1204 წელს მეოთხე ჯვაროსნული ლაშქრობის შემდეგ ეკლესია მცირე ხნით ბერძნების კონტროლის ქვეშ იყო, მაგრამ მოგვიანებით გადაეცა ვენეციელ-ბენედიქტინელ ბერებს. ლათინთა იმპერიის განადგურების შემდეგ, მიქაელ VIII პალეოლოგოსმა აღადგინა ეკლესია და სატრაპეზოში დაამატა მოზაიკა, სადაც გამოსახული იყო იმპერატორის მეუღლე თეოდორა და შვილი კონსტანტინე. ეს მოზაიკა განადგურდა 1782 წელს სამატიის დიდი ხანძარის დროს.
ოსმალეთის პერიოდი
1453 წელს კონსტანტინოპოლის დაცემის შემდეგ ეკლესია კვლავ ბერძნულ მართლმადიდებლურ ეკლესიას ეკუთვნოდა. მიულერ-ვინერის ცნობით, 1461-1480 წლებში (სომეხთა ჩამოსახლება სამატიაში მოხდა ახ. წ. 1458/862 წლებში), სულთანმა მეჰმედ II-მ ეკლესია სომხურ თემს გადასცა. სხვა წყაროები იუწყებიან, რომ შენობა სომხებს გადაეცათ 1643 წელს სომეხი ქალის, სახელად შივეკარის შუამავლობით, რომელიც სულთან იბრაჰიმ I-ის საყვარელი იყო. ამ პერიოდში აქ რამდენიმე ეკლესია აშენდა.
1722 წელს ეკლესია განაახლა სომეხმა არქიტექტორმა მელდონმა, მაგრამ 1782 წელს ყველაფერი გაანადგურა სამატიის დიდი ხანძრის დროს. ეკლესიას რეკონსტრუქცია ჩატარდა 1804 წელს.
შემდეგ 1866-1887 წლებში (1877 წელს მორიგი ხანძრის შემდეგ) ეკლესიას კვლავ ჩაუტარდა რეკონსტრუქცია და ეკლესიასთან ახლოს აშენდა ორი დიდი სკოლა.
ამჟამინდელი მდგომარეობა
ამჟამად ეკლესია სწორკუთხა ფორმისაა და მისი გვერდები დაახლოებით ოცდაათი მეტრის სიმაღლსაა. ეკლესიას აქვს აფსიდა ჩრდილო-აღმოსავლეთით და და ასევე სამრეკლო. ინტერიერი მდიდრულად არის გაფორმებული.
სქოლიო
კატეგორია:წმინდა გიორგის სახელობის ეკლესიები კატეგორია:სომხური ეკლესიები თურქეთში
მოამბე
„მოამბე“ —ქართული ყოველთვიური საზოგადოებრივ-პოლიტიკური, სამეცნიერო და ლიტერატურული ჟურნალი, გამოდიოდა თბილისში, 1894 წლის იანვრიდან 1905 წლის ნოემბრამდე; ლიბერალურ-ეროვნული მიმართულების ორგანო. რედაქტორი — ა. ჭყონია; გამომცემლები — ნ. ღოღობერიძე (1894), ა. ჯაფარიძე (1895–1905). „მოამბეში“ თანამშრომლობდნენ ილია ჭავჭავაძე, აკაკი წერეთელი, ნიკო ნიკოლაძე, ვაჟა-ფშაველა, ალექსანდრე ყაზბეგი, ეგნატე ნინოშვილი, ანასტასია ერისთავი, ივანე ჯავახიშვილი, ექვთიმე თაყაიშვილი, ნიკოლოზ ხიზანაშვილი, ალექსანდრე ყიფშიძე, ალექსანდრე ხახანაშვილი, იაკობ გოგებაშვილი, ლუარსაბ ბოცვაძე, ვლადიმერ აღნიაშვილი და სხვები.
ლიტერატურა
კატეგორია:საქართველოს ჟურნალები კატეგორია:ქართულენოვანი ჟურნალები
არიელ აგემიანი
ჰარუთინ ,,არიელ“ პასკალ აგემიანი (Հարություն "Արիել" Ստեփանի Աճեմյան, დ.1904 — გ.1963) — იტალიაში მოღვაწე სომეხი მხატვარი.
ცხოვრება
სომხური წარმოშობის აგემიანი ბურსაში, ოსმალეთის იმპერიაში დაიბადა. მან ვენეციის ხელოვნების აკადემია (Accademia di Belle Arti di Venezia) ოქროს მედალზე დაამთავრა და 1926 წელს ხელოვნების ასოციაციის (Associazione Artistica) ჯილდო მიიღო. სომხების გენოციდის დროს, აგემიანის მამა მის თვალწინ მოკლეს. იგი დაშორდა ოჯახს და ვენეციაში გადავიდა სასწავლებლად. 1931 წლამდე მუშაობდა იტალიაში და 1931 წლიდან - 1938 წლამდე პარიზში მოღვაწეობდა. მას აქვს დახატული სომეხი ხალხის ძველი და თანამედროვე ისტორიის ამსახველი ნახატები, რომლებიც ხშირად შთაგონებულია იტალიური რენესანსის ალეგორიული ნახატებით. აგემიანი ასევე იყო პორტრეტისტი და პეიზაჟისტი. ის ასევე ჰქმნიდა ფრესკებს სასულიერი და საერო თემებზე. მისი ნაუშებრები სომხურ კათოლიკურ ეკლესიებშია შემორჩენილი, რომლებიც საფრანგეთში, იტალიაში, თურქეთში და აშშ-ის ნიუ-იორკისა და მასაჩუსეტსის შტატებში მდებარეობენ. ამ ნამუშევრების გარდა, ნახატები განთავსებულია ვენეციის მეხითარისცის კოლეჯში, კუნძულ სან ლაცარო დეგლასზე მდებარე მონასტერში და მხატვრის ამერიკელი მეგობრების სახლებში.
კარიერა
არიელ აგემიანის მხატვრული მოღვაწეობა საფრანგეთში დაიწყო. 1931–1938 მისი ნახატების გამოფენები მოეწყო: პარიზში, ვენაში, ვენეციასა და მილანში. იგი ძირითადად რელიგიური თემატიკის ნახატებს ქმნიდა. აგემიანის შექმნილ ფრესკებში იგრძნობა ძველი პერიოდის მხატვრების, მაგალითად ტიციანის გავლენა. ის ასევე ჰქმნიდა: პორტრეტებს, ნატურმორტებს, პეიზაჟებს და ბრძოლის სცენებს. მას დახატული აქვს რომის პაპის, პიუს XI-ს პორტრეტი. აგემიანი განსაკუთრებით ცნობილია 1935 წელს შექმნილი ნახატით, სახელწოდებით ,,ქრისტეს სახე“, რომელიც მან ქრისტეს სუდარის ნეგატივზე დაყრდნობით შექმნა.
ის 1938 წელს ამერიკის შეერთებულ შტატებში გაემგზავრა. ეს გადაწყვეტილება მხატვრისთვის ახალი ეპოქის დასაწყისად ითვლება. ნიუ-იორკში 1938 წელს მოწყობილ გამოფენაზე კრიტიკოსებმა აგემიანის შესახებ განაცხადეს, რომ: „მხატვარს განსხვავებული ნიჭი აქვს, ის ნამუშევრებში იყენებს სასიამოვნო ფერებსა და რომანტიკულ მიდგომას“. ისინი ასევე აცხადებდნენ, რომ აგემიანის ნამუშევრებში „მისი ევროპული ტექნიკა“ იგრძნობოდა.
არიელ აგემიანი ამერიკაში ჩასვლიდან მალევე გაწევრიანდა სტუდიაში, სადაც მას წვრთნიდნენ ცნობილი მხატვრები: ერიკ შმიდტი და რიჩარდ მანტია. არიელმა ცოლად შეირთო მარია როქსასი 1939 წლის ივნისში. მათ შეეძინათ ვაჟი, სტეფანი და ქალიშვილი, ანიგი.
1943 წელს აგემიანმა ამერიკის მოქალაქეობა მიიღო. მან წიგნებისთვის 500-ზე მეტი ილუსტრაცია დახატა. ტურინის სუდარის მისეულ რეპროდუქციას მეცნიერები ყველაზე ზუსტად მიიჩნევენ. ამერიკაში ჩასვლის შემდეგ მხატვრის ტექნიკა კიდევ უფრო დაიხვეწა. 1939 წლიდან მისი ნახატები საჯაროდ აღარ გამოფენილა.
სქოლიო
კატეგორია:სომეხი მხატვრები კატეგორია:ამერიკელი მხატვრები კატეგორია:XX საუკუნის მხატვრები
Can't Stand Losing You
„Can't Stand Losing You“ — ინგლისური როკ-ჯგუფ The Police-ის მეორე სინგლი პირველი სტუდიური ალბომიდან Outlandos d'Amour. მიუხედავად სინგლის პესიმისტური ყდისა, მისი მეორე გამოცემა მოხვდა ბრიტანული ჩარტების #42 ადგილზე. თუმცა, 1979 წლის გამოცემა უკვე ჩარტის პირველ პოზიციაზე მოხვდა.
ალბომის გარეკანი სკანდალური იყო, გამოსახულების გამო, რომელზეც წარმოდგენილია თოკზე ჩამოკიდებული სტიუარტ კოუპლენდი.
1995 წლის სინგლი
1995 წელს „Can't Stand Losing You “გამოიცა, როგორც სინგლი საკონცერტო ალბომიდან Live!.
სქოლიო
კატეგორია:The Police-ის სიმღერები კატეგორია:1978 წლის სიმღერები კატეგორია:1978 წლის სინგლები კატეგორია:1979 წლის სინგლები კატეგორია:1995 წლის სინგლები
Ultimate Queen
Ultimate Queen — ინგლისური როკ ჯგუფ Queen-ის ალბომების კრებული, გამოცემული 1995 წელს. მასში შეტანილია ჯგუფის მიერ იმ დროისთვის გამოცემული ყველა ძირითადი ალბომი, მათ შორის, საკონცერტო ჩანაწერი Live Killers. კრებულს არ ახლავს Greatest Hits, Greatest Hits II და Queen at the Beeb
რესურსები ინტერნეტში
კატეგორია:1995 წლის კომპილაციური ალბომები კატეგორია:Queen-ის კომპილაციური ალბომები კატეგორია:EMI Records-ის კომპილაციური ალბომები
NGC 485
NGC 485 — გალაქტიკა თევზების თანავარსკვლავედში. აღმოჩენის თარიღია 1828 წლის 8 იანვარი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:თევზების თანავარსკვლავედი
იოანე ჭყონდიდელი
იოანე ჭყონდიდელი — ჭყონდიდის მთავარეპისკოპოსი დაახლოებით 1060 — XII საუკუნის 10-იან წლებში. იხსენიება სვინგელოზის ტიტულით. XI საუკუნის 50-იან წლებში, ჯერ კიდევ ერისკაცობაში, თავის ძმასთან პეტრიკთან ერთად თან ახლდა ბაგრატ IV-ს და დედოფალ მარიამს კონსტანტინოპოლში, ბიზანტიის იმპერატორ კონსტანტინე IX მონომაქოსის (1042-1054) კარზე. აქ ისინი შეხვდნენ ათონიდან ჩამოსულ გიორგი მთაწმიდელს და ათონში დიდი შესაწირავი გაატანეს, რისთვისაც იოანეს და მის ძმას ათონში აღაპი დაუწესეს. 1059 წელს მან ბაგრატ IV-ის დავალებით ქ. ანტიოქიიდან საქართველოში ჩამოიყვანა გიორგი მთაწმინდელი, რომლის ინიციატივით იოანე ჭყონდიდლად აკურთხეს. იოანე ჭყონდიდელი დაეხმარა გიორგი მთაწმინდელს საქართველოში დარღვეული საეკლესიო საქმეების გამართვა-მოწესრიგებაში. 1065 და 1066-1067 ბაგრატ IV-ის ელჩი იყო ბიზანტიის იმპერატორის კარზე. ამ ელჩობის დროს იოანე ჭყონდიდელს გიორგი ხუცესმონაზონისთვის უთხოვია დაეწერა გიორგი მთაწმიდლის ცხოვრება.
Tatra T3R.EV
thumb|right|ტატრა T3R.EV მისაბმელ ვაგონთან (VV60LF) ერთად, ბრნოში. Tatra T3R.EV — ერთსექციური, ორურიკიანი (ოთხღერძიანი), ცალმხრივი მიმართულების, მაღალიატაკიანი ტრამვაის ვაგონი; ტატრა T3-ის მოდერნიზაცია, რომელიც გამოიყენება განსაკუთრებულად ამორტიზებული ტატრა T3-ების განახლებისას.
ისტორია
ზოგიერთი ტატრა T3 მეტად ცუდ მდგომარეობაშია, რის გამოც მათი აღდგენა-განახლება რთულდება. ასეთი ვაგონებისათვის ფირმებმა ČKD Pragoimex და Krnovské opravny a strojírny (KOS) შექმნეს ძარას ახალი ტიპი VarCB3, რომელიც ტატრა T3R.EV და ტატრა T3R.PV მოდერნიზაციებისთვის გამოიყენეს. მიუხედავად იმისა, რომ ამ ვაგონებს ძველი ტატრა T3-ისგან მხოლოდ ურიკები (რუს. ე.წ. „ტელეჟკები“) ძარა (ნაწილობრივ) და ელექტროაღჭურვილობის მცირე ნაწილი რჩება (ძაბვის გარდამქმნელი და კონდენსატორი), ისინი მაინც არ ითვლება ახალ ვაგონად და მოდერნიზებულად მოიხსენიება.
მოდერნიზაცია
ამ ტიპის მოდერნიზაცია გულისხმობს ძარას გადაკეთებას, რომლის დროსაც ვაგონს პირველი კარის დასაწყისამდე აჭრიან წინა, „სახიან“ ნაწილს, რადგან კოროზიის (ან დეფორმაციის) გამო მისი აღდგენა არა მომგებიანია. ყოველივე აღნიშნულის შემდეგ კი ძარაზე ხდება ახალი წინა ნაწილის, ე.წ. „ნიღაბის“ მონტაჟი. ბრნოს ტატრა T3R.EV-ებს კლასიკური ტატრა T3-ის „ნიღაბი“ დაუმონტჟდათ (დიზაინერი: ფრანტიშეკ კარდაუსი), ხოლო ოსტრავასას, ახალი დიზაინის (ავტორი: ფრანტიშეკ პელიკანი). ამ ვაგონის ინტერიერი და მართვის პულტი ტატრა T3-ის უკანასკნელი მოდერნიზაციების შესაბამისია. ასევე თითქმის მთლიანად არის შეცვლილი ელექტროაღჭურვილობა. ტატრა T3R.EV-მდე, წინა წლების მოდერნიზაციებზე ასინქრონული ამძრავები განზრახ მიივიწყეს და ხარჯების შემცირების მიზნით მათი გამოყენება არ ხდებოდა, ხოლო მათგან განსხვავებით ტატრა T3R.EV აღჭურვილია თანამედროვე, TV Europulse ტიპის ასინქრონული ელექტროაღჭურვილობით და ნახევარპანტოგრაფით.~
გაყიდვები
ტატრა T3R.EV-ებს აწარმოებდნენ 2002-2004 წლებში.
რესურსები ინტერნეტში
კატეგორია:ჩეხური ტრამვაის ვაგონები
გარიბალდი ტაუერი
გარიბალდი ტაუერი (La Torre Garibaldi) — ცათამბჯენი იტალიის ქალაქ მილანში. იტალიის უმაღლესი შენობა. სიმაღლე 231 მ. შენობა დაპროექტებული იყო არქიტექტორ სეზარ პელის მიერ. ფართობი 25,000 მ². მშენებლობა პინაკლთან ერთად დასრულდა 2011 წლის 15 ოქტომბერს. გახსნა შედგა 2012 წელს. გარიბალდი ტაუერი არის UniCredit-ის შტაბ-ბინა. წარმოადგენს პორტა-ნუოვას ახალი საცხოვრებელი ბინებისა და სამუშაო სტრუქტურების ნაწილს. მანამდე იტალიის ყველაზე მაღალი ცათამბჯენი იყო პალაცო ლომბარდია 161 მ სიმაღლით. გარიბალდი ტაუერი დაგვირგვინებულია დაახლოებით 84 მ სიმაღლის შპალით.
სქოლიო
კატეგორია:იტალიის ცათამბჯენები
S-Bahn
thumb|right|250px|[[მიუნხენის S-Bahn-ის მატარებელი მიწისქვეშა სადგურ მარიენპლაცზე]] S-Bahn (გერმ. Stadtschnellbahn, Schnellbahn და Stadtbahn-ის შემოკლებით მიღებული) — ჩქაროსნული სარკინიგზო გზა. ტექნიკური და იურიდიული თვალსაზრისით წარმოადგენს სარკინიგზო, საქალაქთაშორისო და საქალაქო ტრანსპორტის სახეობას გერმანიაში, ავსტრიასა და შვეიცარიაში.
S-Bahn იკავებს შუალედურ ადგილს საქალაქო საზოგადოებრივ და გრძელ მარშრუტიან ტრანსპორტს შორის. იყენებს ჩვეულებრივ სარკინიგზო ხაზებს, როგორც ქალაქში, ისე მის შემოგარენში. S-Bahn-ის მოძრავ შემადგენლობას წარმოადგენს ელექტრო და იშვიათად მოტო მატარებლები. სადგურებს შორის მანძილი, როგორც წესი, რეგიონალურ მატარებელთა (RegionalBahn) სადგურებზე მცირეა და მეტია ისეთ ტრანსპორტთან შედარებით, როგორიცაა მეტროპოლიტენი, ტრამვაი, ავტობუსი და ა.შ..
გავრცელების არეალი
პირველი S-Bahn გაიხსნა 1930 წლის დეკემბერში ქალაქ ბერლინში. S-Bahn ძირითადად გავრცელებულია გერმანიასა და ავსტრიაში. გერმანიაში S-Bahn წარმოადგენს გერმანული სარკინიგზო გზის (Deutsche Bahn AG) ქვეგანყოფილებას.
გერმანია
thumb|80px|right|S-Bahn-ის ლოგო [[გერმანიაში ]] thumb|200px|right|S-Bahn-ის მატარებელი [[ჰანოვერის შემოგარენში]]
გერმანიაში არსებობს S-Bahn-ის 13 სისტემა, რომელთაგან ნაწილი ერთდროულად რამდენიმე ქალაქს ემსახურება.
სისტემათა ჩამონათვალი:
ავსტრია
thumb|80px|right|[[ვენა|ვენის S-Bahn-ის ლოგო]] ავსტრიაში S-Bahn-ის სისტემა გააჩნიათ ვენაში და ზალცბურგში.
რუსეთი
thumb|left|120px|სადგური [[მიტიშაში]] რუსეთში S-Bahn-ის ტიპის ტრანსპორტად შეიძლება ჩაითვალოს საქალაქო ელქტრომატარებლები ახალ მოსკოვში, ვოლგოგრადში და ვლადივოსტოკში.
დსთ-ს სხვა ქვეყნები
ფუნქციებით S-Bahn-ის მსგავს სისტემას წარმოადგენს, ყაზახეთის ქალაქ სტეფნოგორის საქალაქო ელექტრომატარებელი. S-Bahn-ის სისტემა იგეგმება კიევში და უკრაინის სხვა ქალაქებში. ასევე, ყირგიზეთის ქალაქ ბიშკეკში.
სხვა ქვეყნები
S-Bahn-ის მსგავსი სისტემა მრავალ ქვეყანაშია. მაგ.: ქალაქ კოპენჰაგენს და მის შემოგარენს ემსახურება S-Tog. საფრანგეთში არსებობს სისტემა RER (Réseau Express Régional). RER-ის სისტემა დღეისათვის იგეგმება ბელგიაში. S-Bahn-ის ტიპის სისტემები გააჩნიათ შვეიცარიაში, ჰონკონგში, სინგაპურსა და იაპონიაში.
იხილეთ აგრეთვე
კატეგორია:მეტროპოლიტენი
ჯილდო (ფილმი)
სიუჟეტი
გიორგი ჯარში მსახურობს და რკინიგზის დეპოს გაფიცულ მუშათა დარბევისას შემთხვევით ერთი მათგანი შემოაკვდება. კარგი სამსახურისთვის მას ოქროს თუმნიანით დააჯილდოებენ. ამის შემდეგ გიორგი მოსვენებას დაკარგავს და პატიების სათხოვნელად მოკლულის დედასთან მიდის.
რესურსები ინტერნეტში
კატეგორია:ფილმები ანბანის მიხედვით კატეგორია:გიორგი შენგელაიას ფილმები კატეგორია:ქართულენოვანი ფილმები კატეგორია:1965 წლის ქართული ფილმები კატეგორია:კინოსტუდია „ქართული ფილმის“ ფილმები
Dolichoderus superaculus
Dolichoderus superaculus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dolichoderus-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
Cataglyphis albicans fezzanensis
Cataglyphis albicans fezzanensis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cataglyphis-ის გვარიდან.
სქოლიო
კატეგორია:Cataglyphis
Cataglyphis albicans fezzanensis
ფორუა
ფორუა (Fórua, Forua) — ქალაქი და მუნიციპალიტეტი ესპანეთში, შედის ბასკეთის ავტონომიური გაერთიანების ბისკაიის პროვინციის ბუსტურიალდეა-ურდაიბაის კომარკის შემადგენლობაში. ფართობი — 8 კმ². მოსახლეობა — 907 კაცი (2020 წ.).
სქოლიო
კატეგორია:ბისკაიის მუნიციპალიტეტები კატეგორია:ბისკაიის ქალაქები
ენგარუ
ენგარუ (遠軽町) — ქალაქი მონბეცუს ოლქში, აბასირის ქვეპრეფექტურა, ჰოკაიდოზე, იაპონიაში.
2008 წლის აღწერის მიხედვით ქალაქში ცხოვრობდა 23 133 ადამიანი და სიმჭიდროვე იყო 18 ადამიანი 1 კვ. კმ-ზე. ქალაქის ფართობი შეადგენს 1 332.32 კვ.კმ-ს.
რესურსები ინტერნეტში
კატეგორია:იაპონიის ქალაქები
ბობნევის კვირაცხოვლის ეკლესია
300px|მინი|ბობნევის კვირაცხოვლის ეკლესია ბობნევის კვირაცხოვლის ეკლესია – ეკლესია გორის მუნიციპალიტეტის სოფელ ბობნევის განაპირას, დასავლეთით, შემაღლებულ ფერდობზე. თარიღდება გვიანდელი ფეოდალური ხანით.
ეკლესია დარბაზულია (7,9 × 5,8 მ), ნაგებია ნატეხი ქვით, კუთხეები შირიმის ქვისაა. შიგნიდან სწორკუთხა, გარედან თაღოვანი შესასვლელი სამხრეთ კედლის დასავლეთ ნაწილშია. ნახევარწრიული აფსიდის ღერძზე სარკმელია, რომელიც შიგნიდან შეისრული ფორმისაა. გარედან — სწორკუთხაა. სარკმლის ქვემოთ, კედელთან, მიდგმულია რიყის ქვით ნაწყობი სატრაპეზო. აფსიდის გვერდებზე თითო ღრმა, სწორკუთხა, ფიცრით გადახურული ნიშია. საკურთხევლის იატაკი ერთი საფეხურითაა ამაღლებული. ეკლესიის სამხრეთ კედელში თაღოვანი სარკმელია. დასავლეთ კედლის სარკმელი დაბალი და განიერია, შიგნიდან სწორკუთხაა, გარედან თაღოვანი. კამარის საბჯენი თაღი გრძივი კედლების პილასტრებს ეყრდნობა. შენობა გადახურული ყოფილა ღარიანი კრამიტით.
ლიტერატურა
კატეგორია:გორის მუნიციპალიტეტის ტაძრები
მილანი პრიმავერა (საფეხბურთო კლუბი)
პრიმავერა — მილანის 20 წლამდელთა გუნდი. ისინი თამაშობენ ჯგუფ ბ-ში იტალიის პრიმავერას ჩემპიონატში და მათ ეს ტურნირი მხოლოდ ერთხელ დაარსებიდან 3 წლის შემდეგ მოიგეს - 1965 წელს. ისინი ასევე თამაშობენ იტალიის პრიმავერას თასზე და ვიერაჯოს ტურნირზე რომელშიც მსოფლიოს საუკეთესო ახალგაზრდული გუნდები მონაწილეობენ. მათ ეს ტურნირი 8 ჯერ მოიგეს და ეს შედეგი ფიორენტინას შედეგთან ერთად საუკეთესოა.
აკადემია
მილანის აკადემია ერთ-ერთი საუკეთესოა მსოფლიოში, აქ ისეთი ფეხბურთელები გაიზარდნენ როგორიც ფრანკო ბარეზი, პაოლო მალდინი და ბილი კოსტაკურტაა. ეს სამი ფეხბურთელი მილანის ლეგენდებად ითვლება და გულშემატკივრების გულებში უფრო დიდი ადგილი უკავიათ ვიდრე ლეგიონერებს. მილანელოს ბაზაზე ვარჯიშობს მილანის პირველი გუნდი და ასევე ახალგაზრდებიც, მათი ასაკი 9 წლიდან იწყება და 20 წლამდე გრძელდება.
ტიტულები
კატეგორია:მილანი (საფეხბურთო კლუბი)
NGC 486
რესურსები ინტერნეტში
კატეგორია:გალაქტიკები კატეგორია:თევზების თანავარსკვლავედი
ნოდარ საბანიძე
ნოდარ საბანიძე (დ. 5 აგვისტო, 1956, სოფელი ლახამულა, მესტიის რაიონი ) — ქართველი ინჟინერი, პოლიტიკოსი.
1981 წელს დაამთავრა შრომის წითელი დროშის ორდენოსანი, ვ. ი. ლენინის სახელობის საქართველოს პოლიტექნიკური ინსტიტუტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები “.
დანიელ პენაკი
დანიელ პენაკი (Daniel Pennac; დ. 1 დეკემბერი 1944) — ფრანგი მწერალი, ნოველისტი 2007 წელს მიიღო ფრანგული ლიტერატურული პრემია Prix Renaudot ესესთვის „სკოლის სევდა“ (Chagrin d'école). გამოცემული აქვს 30-მდე წიგნი, რომელთა შორისაა ესეები და კომიკური ჟანრის ნაწარმოებები ბავშვებისთვის და მოზრდილებისთვის. მისი წიგნები თარგმნილია მსოფლიოს 30-ზე მეტ ენაზე. ბევრი მათგანი ბესტსელერი გახდა ევროპის მასშტაბით
ბიოგრაფია
დანილეპ პენაკი 1944 წლის 1 დეკემბერსმაროკოში, კასაბლანკაში დაიბადა მას შემდეგ რაც მამა სამხედრო გახდა, ოჯახი ხშირად მოგზაურობდა. ამის გამო პენაკს მოუწია ცხოვრება ევროპაში, სამხრეთ-აღმოსავლეთ აზიასა და აფრიკაში. ვიდრე მწერალი გახდებოდა, პენაკი მუშაობდა ტყისმჭრელად, ტაქსის მძღოლად, ილუსტრატორად, შემდეგ კი ნიცის საშუალო სკოლაში მასწავლებლობა დაიწყო. მისი პირველი საბავშვო წიგნი „დიდი მეფე“ Le grand rex 1980 წელს გამოქვეყნდა. 1982 წელს დაწერა წიგნი „ძაღლი“, რომელიც საკუთარ ძაღლს მიუძღვნა. "მე და ჩემი ძაღლი ერთ დღეს დავიბადეთ, ჩვენ ერთად გავიზარდეთ", თქვა პენაკმა
პენაკის პირველი წიგნი, რომელიც ინგლისურად ითარგმნა იყო „მგლის თვალი“. მოთხრობა ცალთვალა მგლის, ალესკენის ამბავს მოგვითხრობს, რომელიც გალიაშია გამომწყვდეული და დროს წინ და უკან სიარულში ატარებს იქამდე, სანამ მოულოდნელად არ შეამჩნევს, რომ მას პატარა ბიჭი აკვირდება. ყოველდღე ბიჭი მიდის მგლის გალიასთან. მგელი აშტერდება თვალებში, ბიჭი კი მას ცალთვალში უყურებს. ბოლოს ბიჭი და მგელი ერთმანეთისთვის საკუთარი ფიქრების გადაცემას ახერხებენ. ბიჭმა გაიგო, როგორ მგელი წამოიყვანეს ათი წლის წინ ალასკიდან და დაატარებდნენ სხვადასხვა ზოოპარკსა და გალიაში. მგელი კი მიხვდა, რომ ბიჭი ობოლი იყო და განსაკუთრებული გრძნობა ჰქონდა ცხოველების მიმართ, რადგან ბიჭიც წამოეყვანათ აფრიკიდან, საკუთარი სახლიდან.
პენაკმა პატარა მკითხველებისთვის წერა შემდეგაც განაგრძო და 1985 წელს „მალუსენეს საგა“ გამოსცა.
1992 წელს დაიბეჭდა მისი ესე „რომანივით საკითხავი“, რომელიც მკითხველებსა და კითხვის წესს ეხება, აქვე ჩამოაყალიბა მკითხველის 10 უფლება
პენაკის ბოლო ნაწარმოები „სკოლის სევდა“ 2010 წელს გამოიცა. როგორც მწერალი ამბობს, ეს წიგნი სკოლის შესახებ კი არა, გონებაჩლუნგ ადამიანებზეა, „იმ ზიანზე, რაც სუსტმა აზროვნებამ შეიძლება მოგვიტანოს“
სქოლიო
კატეგორია:ფრანგი მწერლები კატეგორია:დაბადებული 1944 კატეგორია:ნიცის უნივერსიტეტის კურსდამთავრებულები კატეგორია:ფრანგი კრიმინალური ჟანრის მწერლები კატეგორია:ფრანგი საბავშვო მწერლები კატეგორია:XX საუკუნის ფრანგი რომანისტები კატეგორია:XXI საუკუნის ფრანგი რომანისტები კატეგორია:ფრანგი მამაკაცი სცენარისტები კატეგორია:ფრანგი სცენარისტები კატეგორია:XX საუკუნის ფრანგი ესეისტები კატეგორია:ფრანგი მამაკაცი რომანისტები კატეგორია:XX საუკუნის ფრანგი მამაკაცი მწერლები კატეგორია:XXI საუკუნის ფრანგი მამაკაცი მწერლები კატეგორია:ფრანგი მამაკაცი არამხატვრული მწერლები
ჰოკაიდოს უნივერსიტეტი
ჰოკაიდოს უნივერსიტეტი (北海道大学, Hokkaidō daigaku) ― იაპონიის ეროვნული უნივერსიტეტი საპოროში, ჰოკაიდოზე. იგი იაპონიის მეხუთე საიმპერიო უნივერსიტეტია. მიიჩნევა იაპონიის ერთ-ერთ საუკეთესო უნივერსიტეტად. შედის იაპონიის მთავრობის მიერ შემუშავებული გლობალური საუნივერსიტეტო პროექტის შემადგენლობაში და ტოპ ტიპის უნივერსიტეტებს მიეკუთვნება. მთავარი კამპუსი საპოროს საქმიან ნაწილში, საპოროს მოედნის ჩრდილოეთით მდებარეობს.
ისტორია
1870 წელს ჰოკაიდოს განვითარების კომისიის ხელმძღვანელმა, კუროდა კიიოტაკამ ამერიკაში იმოგზაურა. დაბრუნებისას მასთან ერთად იაპონიაში გენერალი ჰორას კაპრონი, სოფლის მეურნეობის კომისარიც ჩავიდა, რომელმაც ჰოკაიდოს ცივ კლიმატში სოფლის მეურნეობის ახალი მეთოდებისა და კულტურების დანერგვა დაიწყო. ამის მისაღწევად სასოფლო-სამეურნეო კოლეჯის გახსნის იდეა გაჩნდა, რასაც 1876 წელს საპოროს სოფლის მეურნეობსი კოლეჯის დაარსება მოჰყვა უილიამ ს. კლარკის მიერ. 1907 წლის სექტემბერში ტოჰოკუს საიმპერიო უნივერსიტეტმა საპოროში სოფლის მეურნეობის ფაკულტეტი მოაწყო. 1918 წლის 1-ელ აპრილს ტოჰოკუს საიმპერიო უნივერსიტეტმა სოფლის მეურნეობის ფაკულტეტი ჰოკაიდოს საიმპერიო უნივერსიტეტს დაუთმო. იგი ერთ-ერთი იყო 9 საიმპერიო უნივერსიტეტიდან. მედიცინის სკოლა 1919 წელს დაარსდა, რომელშიც სოფლის მეურნეობის კოლეჯი სოფლის მეურნეობის ფაკულტეტის სახით შევიდა. ამას ინჟინერიის ფაკულტეტი და მეცნიერების ფაკულტეტი მოჰყვა, ხოლო 1947 წელს სამართლისა და ლიტერატურის ფაკულტეტი გაიხსნა. უნივერსიტეტის ამჟამინდელი სახელწოდების გამოყენება 1947 წლიდან დაიწყეს. 1953 წელს კურსდამთავრებულთა სკოლა გაიხსნა.
2004 წელს ახალი კანონის მიხედვით უნივერსიტეტი ეროვნულ საუნივერსიტეტო კორპორაციაში შევიდა. მიუხედავად იმისა, რომ კორპორაციაში შესვლამ უნივერსიტეტის ფინანსური დამოუკიდებლობა და ავტონომია გაზარდა, იგი ნაწილობრივ კვლავ კონტროლდება იაპონიის განათლების სამინისტროს მიერ.
2020 წელს ჰოკაიდოს უნივერსიტეტის პრეზიდენტი ტოიოჰარუ ნავა იაპონიის განათლების მინისტრმა, კოიჩი ჰაგიუდამ, სამუშაო ადგილზე ძალაუფლების ბოროტად გამოყენების გამო თანამდებობიდან გადააყენა. მას შემდეგ, რაც ეროვნული უნივერსიტეტები დამოუკიდებლები გახდნენ (2004), ნავა ეროვნული უნივერსიტეტების პირველი პრეზიდენტია, რომელიც თანამდებობიდან გადააყენეს. უნივერსიტეტის პრეზიდენტის თანამდებობა ყოფილმა ნეიროქირურგმა და ჰოკაიდოს საუნივერსიტეტო ჰოსპიტალის დირექტორმა, კიოჰირო ჰოუკინმა დაიკავა.
ფაკულტეტები
ჰოკაიდოს უნივერსიტეტს განათლების, სამართლის, ეკონომიკის, მედიცინის, ჯანდაცვის მეცნიერებების (რადიაციული ტექნოლოგია, ლაბორატორიული ტექნოლოგია, ფიზიკური თერაპია, ოკუპაციური თერაპია), საექთნო საქმის, სტომატოლოგიის, ინჟინერიის, ვეტერინარული მედიცინის, თევზჭერის მეცნიერებების, სოფლის მეურნეობის, ფარმაცევტულ მეცნიერებათა, მეცნიერების (მათემატიკა, ფიზიკა, ქიმია, ბიოლოგია, ბიოქიმია, დედამიწის და პლანეტარული მეცნიერებები) ფაკულტეტები ფუნქციონირებს.
სკოლები
ჰოკაიდოს უნივერსიტეტში ფუნქციონირებს შემდეგი სკოლები: სოფლის მეურნეობის, ბიომედიცინის მეცნიერებისა და ინჟინერიის, ქიმიურ მეცნიერებათა და ინჟინერიის, სტომატოლოგიის, ეკონომიკისა და ბიზნესის, განათლების, ინჟინერიის, გარემოსდაცვით მეცნიერებათა, თევზჭერის მეცნიერებათა, გლობალური სურსათის რესურსების, ჯანდაცვის მეცნიერებათა, საინფორმაციო მეცნიერებისა და ტექნოლოგიის, ინფექციურ დაავადებათა, საერთაშორისო მედიის, კომუნიკაციებისა და ტურიზმის კვლევების, სამართლის, მედიცინის, ფარმაცევტულ მეცნიერებათა საჯარო პოლიტიკის, ვეტერინარული მედიცინის და სხვ. სკოლები.
ინგლისურენოვანი პროგრამები
ჰოკაიდოს უნივერსიტეტში სადოქტორო პროგრამები მთლიანად ინგლისურ ენაზე ისწავლება შემდეგ დეპარტამენტებში: სოფლის მეურნეობა, ქიმიური მეცნიერებები და ინჟინერია, ინჟინერია, გარემოსდაცვითი მეცნიერებები, სიცოცხლის მეცნიერებები, მეცნიერება და ვეტერინარული მედიცინა.
პროგრამები საერთაშორისო სტუდენტებისთვის
ჰოკაიდოს უნივერსიტეტს სპეციალურად საერთაშორისო სტუდენტებისთვის ორი პროგრამა აქვს:ერთი ოთხწლიანი საბაკალავრო პროგრამა (თანამედროვე იაპონური კვლევების პროგრამა) და ერთი ხუთწლიანი პროგრამა (როგორც საბაკალავრო, ისე უფრო მაღალ დონეზე) ― ინტეგრირებული მეცნიერების პროგრამა.
აკადემიური რეიტინგი
2017 წელს CWRS Leiden-ის რეიტინგში ჰოკაიდოს უნივერსიტეტმა იაპონიის უნივერსიტეტებს შორის მე-6, ხოლო მსოფლიო უნივერსიტეტებს შორის 120-ე ადგილი დაიკვა. 2018 წელს QS-ის მსოფლიო უნივერსიტეტების რეიტინგში ჰოკაიდოს უნივერსიტეტი მე-7 ადგილზე იყო იაპონიის უნივერსიტეტებს შორის და 122-ზე მსოფლიო მასშტაბით. In 2018, QS World University Rankings ranked Hokkaido University at 122nd in the world (7th in Japan).
2019 წელს Times Higher Education-მა ჰოკაიდოს უნივერსიტეტი იაპონიის მე-5 საუკეთესო უნივერსიტეტად დაასახელა. ამავე წელს მსოფლიო უნივერსიტეტების აკადემიური რეიტინგის მიხედვით იაპონიის უნივერსიტეტებს შორის მე-6-მე-7 ადგილზე გავიდა, ხოლო მსოფლიო მასშტაბით 151-200 ადგილებს შორის იყო.
კვლევითი საქმიანობა
Thomson Reuters-ის მიხედვით ჰოკაიდ იაპონიაში მე-6 საუკეთესო კვლევითი უნივერსიტეტია. უნივერსიტეტის კვლევითი სტანდარტი განსაკუთრებით მაღალია მატერიალურ მეცნიერებებში (მე-7 იაპონიაში, 86-ე მსოფლიოში), ქიმიაში (მე-8 იაპონიაში, 52-ე მსოფლიოში) და ბიოლოგიასა და ბიოქიმიაში (მე-6 იაპონიაში, 104-ე მსოფლიოში).
Weekly Diamond-ის მოხსენების მიხედვით ჰოკაიდოს უნივერსიტეტს Global COE Program-ში მე-10 უმაღლესი კვლევითი სტანდარტი აქვს იაპონიაში ერთ კვლევაზე გაღებული დაფინანსების მიხედვით.
ჰოკაიდოს კარგი კვლევითი სტანდარტი აქვს ეკონომიკაში. RePec-მა უნივერსიტეტი მე-16 საუკეთესო ეკონომიკურ კვლევით უნივერსიტეტად დაასახელა 2011 წლის იანვარში.
სქოლიო
კატეგორია:ჰოკაიდოს უნივერსიტეტი კატეგორია:1918 წელს დაარსებული საგანმანათლებლო დაწესებულებები კატეგორია:იაპონიის ეროვნული უნივერსიტეტები
ჯონ პოლ ჯონსი (მეზღვაური)
ჯონ პოლ ჯონსი (John Paul Jones; დ. 6 ივლისი, 1747 — გ. 18 ივლისი, 1792) — შოტლანდიელი მეზღვაური და ამერიკის პირველი ცნობილი საზღვაო მეთაური რევოლუციის პერიოდში. მიუხედავად იმისა, რომ მას ბევრი მტერი ჰყავდა ამერიკის მმართველ წრეებში, მისმა კამპანიებმა ბრიტანულ წყლებში ამ რევოლუციის დროს მოუტანა საერთაშორისო აღიარება. დღემდე ეს აღიარება კვლავ აქტუალურია და ჯონსს ხშირად „ამერიკის შეერთებული შტატების საზღვაო ძალების მამად“ მოიხსენიებენ.
რესურსები ინტერნეტში
კატეგორია:ამერიკელი რევოლუციონერები კატეგორია:დაბადებული 6 ივლისი კატეგორია:დაბადებული 1747 კატეგორია:გარდაცვლილი 18 ივლისი კატეგორია:გარდაცვლილი 1792
Cataglyphis albicans cubicus
Cataglyphis albicans cubicus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cataglyphis-ის გვარიდან.
სქოლიო
კატეგორია:Cataglyphis
Cataglyphis albicans cubicus
Dolichoderus taprobanae
სქოლიო
კატეგორია:ჭიანჭველები
იოვაკიმე
იოვაკიმე — დასავლეთ საქართველოს („აფხაზეთის“) კათოლიკოსი დაახლოებით XV საუკუნის 70-იან წლებში, ცაიშელ-ბედიელი (ცაიშისა და ბედიის მთავარეპისკოპოსი).
დასავლეთ საქართველოს მაშინდელი პოლიტიკური მმართველების — ბაგრატ VI-ის, დადიანისა და გურიელის სურვილით კათოლიკოსად აკურთხა არა სრულიად საქართველოს კათოლიკოს-პატრიარქმა, არამედ დასავლეთ საქართველოში შემთხვევით ჩამოსულმა იერუსალიმისა და ანტიოქიის პატრიარქმა მიქაელმა (1470/1474—1484). ამ აქტით მათ ხელი შეუწყვეს საქართველოში პოლიტიკური განკერძოებულობის გაღრმავებას. იოვაკიმეს კათოლიკოსად დადგენასთან დაკავშირებით პატრიარქ მიქაელის სახელით შედგა კანონიკური ძეგლი „მცნებაჲ სასჯულოჲ“, რომელიც განსაზღვრავდა და აწესრიგებდა სრულიად აფხაზეთის კათოლიკოსის იურისდიქციას, მოქმედ საეკლესიო დისციპლინურ და რელიგიურ-სარწმუნოებრივ ნორმებს, სასჯელს და სხვა.
წყაროებში იოვაკიმე დახასიათებულია როგორც საეკლესიო საქმეების ენერგიული გამგებელი, რომელიც განსაკუთრებით ზრუნავდა საკუთრივ აფხაზეთში ქრისტიანული რელიგიის დანერგვა-განმტკიცებისათვის. იოვაკიმეს ამაგი დაუდვია იერუსალიმის ქართველთა ჯვრის მონასტრისათვის, ამის გამო იქ საუკუნო აღაპი დაუწესეს.
ლიტერატურა
კატეგორია:დასავლეთ საქართველოს კათოლიკოსები
მოაფერნე
მოაფერნე — კოლხეთის მმართველი ძვ. წ. II-I საუკუნეების მიჯნაზე. ქვეყნის მმართველად დანიშნა პონტოს მეფე მითრიდატე VI ევპატორმა. როგორც ირკვევა იგი დევნილ მითრიდატესთან ერთად იმყოფებოდა ჯერ კოლხეთში, დიოსკურიაში და შემდეგ თან გაყვა მას ბოსფორის სამეფოში. მას შემდეგ კოლხეთის მმართველად მითრიდატემ დატოვა ოლთაკე.
მოიხსენიებს სტრაბონი:
სქოლიო
კატეგორია:კოლხეთის სამეფო
ვიქტორ როზოვი
ეკუთვნის პიესები „გზა მშვიდობისა!“ (1954), „სიხარულის ძიებაში“ (1957), „მარად ცოცხალნი“ (1957), „უთანასწორო ბრძოლა“ (1960), „ვახშმობის წინ“ (1962) და სხვა. მისი პიესების მიხედვით არის დადგმული ფილმები. პიესის „მარად ცოცხალნის“ მიხედვით გადაღებულია ფილმი „მიფრინავენ წეროები“ (1957). სცენარის ავტორია ფილმისა „გაუგზავნელი წერილი“ (1959)
სქოლიო
კატეგორია:დაბადებული 1913 კატეგორია:რუსი მამაკაცი დრამატურგები კატეგორია:გარდაცვლილი 2004 კატეგორია:XX საუკუნის რუსი დრამატურგები
Message in a Bottle (სიმღერა)
„Message in a Bottle“ — ინგლისური როკ-ჯგუფ The Police-ის სინგლი მეორე სტუდიური ალბომიდან Reggatta de Blanc. ეს არის ჯგუფის ერთ-ერთი ყველაზე ცნობილი და პოპულარული სიმღერა, რომლის გმირიც უკაცრიელ კუნძულზეა და აგზავნის გზავნილს ბოთლის მეშვეობით, რომელშიც წერს თავის მარტოობაზე. ერთხელ დილით ნაპირთან იგი აღმოაჩენს უამრავ ბოთლს, რომლებშიც ასევე გზავნილებია. ისინი იუწყებიან, რომ მათი ავტორებიც მარტოსულები არიან.
ეს იყო ჯგუფის პირველი #1 ჰიტი ბრიტანეთში, თუმცა აშშ-ში მას დიდი წარმატება არ ჰქონია.
სქოლიო
კატეგორია:The Police-ის სიმღერები კატეგორია:1979 წლის სიმღერები კატეგორია:1979 წლის სინგლები
დაგონი
thumb დაგონი — ძველ ცივილიზებულ სემიტთა პანთეონის ერთ-ერთი მთავარი ღვთაება. განსაკუთრებით ადიდებდნენ ფილისტიმელები და ფინიკიელები, რომელნიც ზღვის ღმერთადაც აღიარებდნენ. უსწორდება შუმერ-აქადთა ეას და ანუს, გმირია მარდუკივით და თანაც პირველი კულტურის დამფუძნებელი, ხოლო ბალდაგონას სახით ხვნა-თესვის შემომღებიცაა. მიწათმოქედების მამამთავარი (დემეტრეს მსგავსად). ამ შერწყმის ჟამს ცისა და მიწის შვილად ითვლება და უტოლდება ზევს-აროტრიოსს (ბერძნ აროტრიონ — გუთანი, აროტრ - მიწათმოქმედი). იმდროის ასირიულ-ფინიკიური მონეტებზე გამოსახულია თევზის სახით, ან ხელებში თევზები უჭირავს. რითაც ხსნიან თვით სახელწოდებას (ძვ. ებრ. „დაგ“ თევზი). ამ სახით ფინიკიელმა ზღვაოსნებმაც თავიანთ მთავარ ღვთაებად აღიარეს.
ბიბლიის მიხედვით მთავარი სამლოცველო ჰქონდა გზასა და აზოთში. როდესაც ისრაელნი მოსრეს და სჯულის კიდობანი გაიტაცეს, დაგონის ტაძარში შეიტანეს: „და წარიღეს უცხო თესლთა კიდობანი ღვთისა... აზოთსა შინა და შეიღეს იგი ტაძარსა შინა დაგონისასა“, მეორე დღეს კი „შევიდეს ტაძარსა შინა დაგონისასა და იხილეს, და აჰა დაგონ დაცემული ქვეყანასა ზედა წინაშე კიდობნისა აღთქმისა უფლისასა“. დაგონის კერპი ისევ თავის ადგილზე დადგეს, და ისევ იხილეს დავარდნილი, დამსხვრეული, „დამძიმდა ხელი უფლისა აზოთს ზედა, მოსრნა იგინი სენითა, განამრავლა თაგვი და იქმნა შეძრწუნება სიკვდილისა“. (მეფეთა, 5, 1-7). აქ საბაოთი იმარჯვებს წარმართთა ღმერთზე. შემდეგ აზოთის ტაძარი იონათანმა ცეცხლს მისცა (მაკაბელთა 1, 10, 83). ხელოვნებაში დაგონი ასახულია, როგორც ადამიანის მსგავსი თევზი, ხელებიანი (ფინიკიაში, დერკეტოს მსგავსად). ასირიაში და ბაბილონიაში დაგონი დიდ პატივში ჰყავდათ, ალბათ იონთან აურიეს.
რესურსები ინტერნეტში
კატეგორია:სემიტური მითოლოგია კატეგორია:ზღვის ღვთაებები კატეგორია:მიწათმოქმედების ღმერთები კატეგორია:ფინიკია
მოჰის ბრძოლა
მოჰის ბრძოლა (1241 წლის 11 აპრილი) — მონღოლების ევროპაში შეჭრის დროს უნგრეთის სამეფოსა და მონღოლთა იმპერიას შორის მომხდარი მთავარი ბრძოლა. ბრძოლა მოხდა მოჰთან, მდინარე სლანას სამხრეთ-დასავლეთით. ამ ბრძოლაში მონღოლთა გამარჯვების შემდეგ, მათ მთელი უნგრეთი ააოხრეს. დაახლოებით მოსახლეობის 15-20% განადგურდა, განსაკუთრებით უნგრეთის დიდ დაბლობზე.